CONCURS DE CURTMETRATGES "TORRERÍFICO" (2024) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51571)
  + [Valencià](/va/acuerdo/51116)






Selector de idioma

Leer

* [Español](/es/acuerdo/51020)
* [Valencià](/va/acuerdo/51019)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE CURTMETRATGES "TORRERÍFICO" (2024)[Butlletí Oficial Universitat d'Alacant](/ca/Publicacion)
======================================================================================================

Secretaria General

Butlletí Oficial Universitat d'Alacant





CONCURS DE CURTMETRATGES "TORRERÍFICO" (2024)

Data d'aprovació
:   26/06/2024

Data de publicació
:   27/06/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51329)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51043)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51040)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE CURTMETRATGES "TORRERÍFICO" (2024)&url=https://www.boua.ua.es/va/acuerdo/51944)

**Títol:** CONCURS DE CURTMETRATGES "TORRERÍFICO" (2024)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 26 de juny de 2024

CONCURS DE CURTMETRATGES "TORRERÍFICO" (2024)

1.   Objecte de la convocatòria i procediment de concessió

L'objecte d'aquesta convocatòria, en règim de concurrència competitiva, és la promoció d'un concurs obert per a fomentar la creació cultural que ajuda a augmentar la qualitat de les produccions de creadors/es en el sector audiovisual.

En el festival anomenat "Torrerífico", els curts han de tenir una temàtica de terror i s'hi projectaran les pel·lícules seleccionades com a finalistes en què es coneixeran les persones guanyadores. En aquest sentit, els/les assistents al certamen votaran per al premi del públic.

A aquest efecte, el Vicerectorat de Cultura, Esport i Extensió Universitària organitza el Concurs de Curtmetratges, a través de la Seu de la Universitat d'Alacant a Torrevella, en col·laboració amb la Regidoria de Joventut de l'Ajuntament de Torrevella i l'Associació Juvenil La Comarca.

2.   Requisits de les persones beneficiàries

Qualsevol persona física hi podrà obtenir la condició de beneficiari/ària i sol·licitar aquest premi amb:

-         Edat mínima de 14 anys.

-         Domicili fiscal a Espanya.

-         Autorització necessària del pare, la mare o el/la representant legal si el/la participant és menor de 18 anys. En cas que els progenitors estiguen divorciats, l'autorització l'ha de signar el/la progenitor/a que ostente la guarda i custòdia del menor. S'hi haurà d'acreditar la representació legal.

3.   Nombre i dotació de les beques

S'hi concedirà un nombre màxim de 3 premis, l'assignació dels quals es distribuirà fins a un màxim de 1.700 € de la manera següent:

-         Premi del jurat al millor curtmetratge, dotat amb 1.000 €.

-         Premi del jurat accèssit, dotat amb 500 €.

-         Premi del públic, dotat amb 200 €.

4.   Termini i procediment de presentació de sol·licituds

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de presentació començarà l'endemà de la publicació en el DOGV i finalitzarà el diumenge, dia 13 d'octubre de 2024, a les 23.59 h.

4.1 Procediment de presentació

La documentació serà presentada, mitjançant l'ús de WeTransfer (<https://wetransfer.com/>) amb un arxiu .zip, a l'adreça electrònica [jhnr.lfcfjqdwtz@io.mr](mailto:bvwm.ypwvmezvic@ul.mc), i caldrà indicar-hi les dades d'aquesta convocatòria.

S'hi adjuntarà la documentació següent:

-         Un document amb el nom, l'adreça postal, el telèfon i el correu electrònic de l'autor/a (o qui en siga el/la representant en el cas de ser menor d'edat). Si la persona participant té menys de 18 anys, s'hi ha d'incloure també l'autorització del pare, la mare o el/la representant legal.

-         Un document amb còpia del DNI de qui ha fet l'obra.

-         Un arxiu digital en format .mp4 amb l'obra presentada i el títol.

-         Dues fotografies de l'obra en format jpg amb el títol amb què s'usaran per a la presentació durant l'acte de lliurament de premis.

-         Un document amb la fitxa tècnica, fitxa artística i sinopsi (pdf, odt, doc, rtf o txt).

Els curtmetratges presentats hauran de complir les característiques següents:

1.            La duració mínima haurà de ser d'1 minut i màxima de 20 minuts (incloent-hi els títols de crèdits).

2.            L'enviament haurà de realitzar-se en arxiu .mp4 grandària 1920 x 1080.

3.            Els curtmetratges podran realitzar-se en qualsevol idioma oficial de la Comunitat Valenciana (castellà o valencià), amb guions originals i inèdits. En cas que el guió original de l'obra siga en una llengua diferent, haurà d'estar subtitulat en una de les esmentades llengües. Si la banda sonora conté música, ha de ser original o sense problemes de drets d'autor, i en serà responsable l'autor o l'autora.

4.            El curt haurà de tenir predominantment i clarament una temàtica de terror en qualsevol de les seues variants.

Els curts seleccionats per al concurs s'hi projectaran el dia de l'esdeveniment. Es notificarà amb suficient antelació als/a les autors/es dels curts que hagen sigut seleccionats/des com a finalistes, els/les quals hauran de presentar o d'enviar un/a representant el dia de la celebració de l'esdeveniment, el 26 d'octubre del 2024, en el Centre Cultural Mare de Déu del Carme,

C/ [del Mar, 28, 03484 Torrevella, Alacant](https://www.google.com/maps/place/data=!4m2!3m1!1s0xd63aa006377f1b7:0x60fc6c2b602971d1?sa=X&ved=1t:8290&ictx=111),

a partir de les 17 h. En cas de no poder assistir-hi, s'haurà de comunicar a l'organització del festival amb almenys una setmana d'anterioritat i sol·licitar que es designe un/a representant en nom seu.

5.   Criteris d'adjudicació

L'assignació de premis es realitzarà sobre la base dels criteris següents:

|  |  |
| --- | --- |
| ADJUDICACIÓ | PONDERACIÓ |
| Adequació a la temàtica | 15 punts |
| Guió | 25 punts |
| Direcció | 25 punts |
| Interpretació | 25 punts |
| Fotografia | 5 punts |
| Muntatge i edició | 5 punts |

6.   Òrgan gestor i Comissió de Valoració

6.1         Òrgan gestor

L'òrgan gestor de la convocatòria, el Vicerectorat de Cultura, Esport i Extensió Universitària, s'encarrega de l'ordenació i la instrucció del procediment que acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Secretariat d'Extensió Universitària, contacte: o.zeko@ix.sz.

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2         Comissió de Valoració

La comissió encarregada de la valoració de les sol·licituds s'anomena «Torrerífico 2024».

La comissió de valoració realitzarà l'examen i l'avaluació de les sol·licituds presentades, com també la consegüent proposta de concessió i denegació dels premis.

La comissió tindrà la composició següent:

·        Presidència:

-   Coordinador de l'Aula de Cinema de la UA o persona en qui delegue.

·        Secretaria:

-  Membre de l'Associació Juvenil La Comarca o persona en qui delegue.

·        Vocals:

-  Director de cinema o persona en qui delegue.

-  Directora de cinema o persona en qui delegue.

-  Membre de l'Associació Juvenil La Comarca o persona en qui delegue.

El personal membre de la Comissió de Valoració signarà el document d'absència de conflicte d'interessos (DACI).

7.   Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://web.ua.es/va/seus/torrevieja/seu-universitaria-de-torrevella.html>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 26 d'octubre de 2024. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i, si escau, resoltes les al·legacions presentades, la rectora dictarà la resolució definitiva de concessió.

8.   Marc legal i pressupostari

Aquesta convocatòria amb codi 2024SBV128 serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació màxima objecte d'aquesta convocatòria és de 1.700 euros i serà sufragada amb càrrec al capítol IV de crèdit del pressupost del Secretariat d'Extensió Universitària, clau orgànica 07.12.9T.05.06, beques i ajudes persones físiques d'altres centres. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.   Propietat intel·lectual

Les persones autores de les obres premiades autoritzen la Universitat d'Alacant a la reproducció, sempre que siga sense fins lucratius. La propietat intel·lectual i autoria sempre serà de la persona autora.

La participació en aquesta convocatòria implica la cessió a la Universitat d'Alacant de tots els drets de propietat intel·lectual, permesos per aquesta legislació, que els corresponguen sobre les obres presentades i siguen requerits per a realitzar tots els usos previstos en aquestes bases.

10.       Obligació i justificació del personal beneficiari

Les obligacions del personal beneficiari d'aquesta convocatòria són les següents:

·                    Els treballs presentats passaran a formar part del fons de l'Aula de Cinema de la Universitat d'Alacant. Tant la Universitat com l'associació La Comarca es reserven el dret d'utilitzar els treballs presentats per a finalitats no comercials, per a exhibició presencial o en línia sense ànim de lucre.

·                    Els autors i les autores podran fer ús de les obres premiades sempre que facen constar en els títols de crèdit el premi atorgat per la Universitat d'Alacant.

·                    La participació en aquesta convocatòria comporta l'acceptació d'aquestes bases, que podran ser interpretades per la Comissió de Valoració i l'entitat convocant en aquells aspectes no previstos inicialment.

La justificació del personal de referència serà prèvia a la concessió mitjançant la comprovació dels requisits exigits per a la concessió.

11.       Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

S'informa que qualsevol persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la seu electrònica: <https://seuelectronica.ua.es/va/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en la pàgina web: <https://seuelectronica.ua.es/va/privadesa.html>.

12.       Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu  d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari d'universitats i l'article 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptador a partir de l'endemà de la publicació davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 26 de juny de 2024

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03381 Sant Vicent del Raspeig - Alacant  
 Tel. 44 301 6310 - Fax 10 933 0963](https://www.google.es/maps/@21.821648,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12010&trk=tyah&trkInfo=tarId%9O4848945922989%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)